pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ขานรับ“ฟิวเจอเรียม”ย้ำ ดูแลครอบคลุมให้คนทุกกลุ่มมีทักษะ มีงานทำ
วันศุกร์ที่ 21 เมษายน 2560
ก.แรงงาน ขานรับ“ฟิวเจอเรียม”ย้ํา ดูแลครอบคลุมให้คนทุกกลุ่มมีทักษะ มีงานทํา
รมว.แรงงาน มีความตระหนักและให้ความสําคัญโดยได้ระดมความคิดเห็นจากทุกภาคส่วนที่เกี่ยวข้องมากําหนดทิศทางการพัฒนาแรงงานรองรับการเติบโตของอุตสาหกรรมในอนาคตระยะ 5 - 20 ปีไว้แล้ว โดยเน้นการพัฒนาแรงงานจาก Manpower สู่ Brainpower
นายสุทธิ สุโกศล ผู้ตรวจราชการกระทรวงแรงงาน ในฐานะหัวหน้าชุดปฏิบัติการข่าวสารกระทรวงแรงงาน เปิดเผยว่า จากกรณีที่มีการศึกษาวิเคราะห์และทัศนะจากนักวิชาการจากหลายสถาบันเกี่ยวกับความสําคัญของทักษะฝีมือแรงงานที่จะรองรับการเข้าสู่ไทยแลนด์ 4.0 นั้น ในเรื่องนี้ พลเอก ศิริชัย ดิษฐกุล รัฐมนตรีว่าการกระทรวงแรงงาน มีความตระหนักและให้ความสําคัญโดยได้ระดมความคิดเห็นจากทุกภาคส่วนที่เกี่ยวข้องมากําหนดทิศทางการพัฒนาแรงงานรองรับการเติบโตของอุตสาหกรรมในอนาคตระยะ 5 - 20 ปีไว้แล้ว โดยเน้นการพัฒนาแรงงานจาก Manpower สู่ Brainpower เพื่อให้มีแรงงานทักษะฝีมือและกําลังแรงงานเพียงพอทั้งปริมาณและคุณภาพโดยเฉพาะทักษะฝีมือ ด้านภาษา ไอที จริยธรรมและจรรยาวิชาชีพ โดยที่ขณะนี้หน่วยงานในสังกัดกระทรวงแรงงานกําลังดําเนินการตามแผนแม่บทพัฒนาแรงงานไทยในระยะ 5 ปี (พ.ศ.2560 - 2564) ประกอบด้วย 1) การเพิ่มศักยภาพแรงงานและผู้ประกอบการ เพื่อสร้างความเข้มแข็งทางเศรษฐกิจและแข่งขันได้อย่างยั่งยืน 2) การคุ้มครองและเสริมสร้างความมั่นคง หลักประกันในการทํางานและคุณภาพชีวิตที่ดี 3) การบริหารจัดการด้านแรงงานระหว่างประเทศ 4) การพัฒนากลไกในการสร้างความสมดุลของตลาดแรงงานเพื่อสร้างความยั่งยืน 5) การบริการจัดการองค์กร บุคลากร ด้วยหลักธรรมาภิบาล และเสริมสร้างการมีส่วนร่วมในองค์กร และ 6) การพัฒนาเทคโนโลยีและสารสนเทศที่ทันสมัย รวมทั้งดําเนินการตามยุทธศาสตร์การพัฒนาทรัพยากรมนุษย์ในระยะ 20 ปี (2560 - 2579) และพัฒนาคนทุกช่วงวัยไปสู่ศตวรรษที่ 21 ของกระทรวงแรงงานเพื่อให้สอดคล้องกับนโยบายของรัฐบาล ทั้งนี้ ทุกส่วนราชการจะมีการตรวจสอบประเมินผลและรายงานให้ รมว.แรงงาน ทราบเป็นระยะ
นายสุทธิ กล่าวต่อว่า กระทรวงแรงงานให้ความสําคัญกับแรงงานทุกกลุ่ม โดยไม่ทิ้งใครไว้ข้างหลังโดยเฉพาะการที่ประเทศกําลังก้าวเข้าสู่สังคมสูงอายุซึ่งได้มีการส่งเสริมการขยายโอกาสด้านอาชีพและการทํางานสําหรับผู้สูงอายุ โดยได้จัดตั้งศูนย์จัดหางานให้แก่ผู้สูงอายุทั้งในส่วนกลางและส่วนภูมิภาค และฝึกอบรมแรงงานผู้สูงอายุเพื่อเพิ่มโอกาสในการประกอบอาชีพและการคุ้มครองทางสังคมให้ผู้สูงอายุสามารถพึ่งพาตนเองได้ รวมทั้งเป็นการส่งเสริมและพัฒนาศักยภาพกลุ่มผู้สูงอายุรองรับสถานการณ์ผู้สูงอายุด้วย ขณะเดียวกันนักศึกษาที่จบใหม่ไม่ว่าจบสาขาใดมา กระทรวงแรงงานจะปรับทักษะให้สามารถทํางานได้เพื่อเพิ่มความสามารถในการยืดหยุ่นปรับย้ายแรงงานในแต่ละภาคให้มีความสอดคล้องกันมากขึ้น อาทิภาคเกษตรกรรม ภาคบริการ และภาคอุตสาหกรรม เป็นต้น
นายสุทธิ ยังกล่าวตอนท้ายว่า กระทรวงแรงงาน พร้อมสนับสนุนและบูรณาการทํางานร่วมกับกระทรวงวิทยาศาสตร์ฯ เพื่อให้ “ศูนย์นวัตกรรมแห่งอนาคต”หรือ“ฟิวเจอเรียม”(Futurium) ตามที่ ครม.มีมติเห็นชอบนั้น เป็นแหล่งทดสอบและพัฒนาทักษะอาชีพอีกแห่งหนึ่ง เป็นการยกระดับฝีมือและเตรียมความพร้อมให้แก่เยาวชน นักเรียน นักศึกษาที่จะเข้าสู่ตลาดแรงงานให้สอดคล้องกับความต้องการของอุตสาหกรรมเป้าหมาย First S - curve และ New S - curve ด้วย
---------------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
21 เมษายน 2560
รัฐบาลไทย-ข่าวทำเนียบรัฐบาล-ปลัด ก.อุตฯ นำทีมข้าราชการและเจ้าหน้าที่ เข้าร่วมชมงาน "อุ่นไอรัก คลายความหนาว"
วันพุธที่ 7 มีนาคม 2561
ปลัด ก.อุตฯ นําทีมข้าราชการและเจ้าหน้าที่ เข้าร่วมชมงาน "อุ่นไอรัก คลายความหนาว"
ปลัด ก.อุตฯ นําทีมข้าราชการและเจ้าหน้าที่ เข้าร่วมชมงาน "อุ่นไอรัก คลายความหนาว" ณ บริเวณลานพระราชวังดุสิตและสนามเสือป่า
เมื่อวันที่ 6 มีนาคม 2561 นายพสุ โลหารชุน ปลัดกระทรวงอุตสาหกรรม นําคณะผู้บริหารข้าราชการและเจ้าหน้าที่กระทรวงอุตสาหกรรม แต่งกายด้วยชุดผ้าไทยย้อนยุค เข้าร่วมชมงาน "อุ่นไอรัก คลายความหนาว" ณ บริเวณลานพระราชวังดุสิตและสนามเสือป่า
รัฐบาลไทย-ข่าวทำเนียบรัฐบาล-พล.อ.ดาว์พงษ์ รัตนสุวรรณ ได้รับการแต่งตั้งเป็นองคมนตรี
วันอังคารที่ 6 ธันวาคม 2559
พล.อ.ดาว์พงษ์ รัตนสุวรรณ ได้รับการแต่งตั้งเป็นองคมนตรี
เมื่อวันอังคารที่ 6 ธันวาคม 2559 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้า ฯ แต่งตั้งองคมนตรี
สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้า ฯให้ประกาศว่า โดยที่คณะองคมนตรีได้กราบถวายบังคมลาออกจากตําแหน่งองคมนตรี และทรงพระราชดําริเห็นเป็นการสมควรแต่งตั้งองคมนตรี
อาศัยอํานาจตามความในมาตรา 2 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ประกอบกับมาตรา 12 มาตรา 13 และมาตรา 16 ของรัฐธรรมนูญแห่งราชอาณาจักรไทย พุทธศักราช 2550 จึงทรงพระกรุณาโปรดเกล้า ฯ แต่งตั้ง ดังต่อไปนี้
1.พลเอกสุรยุทธ์ จุลานนท์ เป็น องคมนตรี
2.นายเกษม วัฒนชัยเป็น องคมนตรี
3. นายพลากร สุวรรณรัฐเป็น องคมนตรี
4. นายอรรถนิติ ดิษฐอํานาจเป็น องคมนตรี
5. นายศุภชัย ภู่งามเป็น องคมนตรี
6.นายชาญชัย ลิขิตจิตถะเป็น องคมนตรี
7.พลอากาศเอก ชลิต พุกผาสุขเป็น องคมนตรี
8.พลเอก ดาว์พงษ์ รัตนสุวรรณเป็น องคมนตรี
9.พลเอก ธีรชัย นาควานิชเป็น องคมนตรี
10. พลเอก ไพบูลย์ คุ้มฉายาเป็น องคมนตรี
ทั้งนี้ ตั้งแต่บัดนี้เป็นต้นไป
ประกาศ ณ วันที่ 6 ธันวาคม พุทธศักราช 2559 เป็นปีที่ 1 ในรัชกาลปัจจุบัน
ผู้รับสนองพระราชโองการ
พลเอก เปรม ติณสูลานนท์
ประธานองคมนตรี
รัฐบาลไทย-ข่าวทำเนียบรัฐบาล-สธ.เปิดอบรมหลักสูตรนักบริหาร New Normal ออนไลน์
วันอังคารที่ 2 มิถุนายน 2563
สธ.เปิดอบรมหลักสูตรนักบริหาร New Normal ออนไลน์
กระทรวงสาธารณสุข จัดอบรมหลักสูตรนักบริหารระดับสูง ปีงบประมาณ 2563 New Normal รุ่นแรก เรียนรู้ผ่านระบบออนไลน์ หลักสูตรได้รับการรับรองจาก ก.พ. โดยความร่วมมือทางวิชาการจากสถาบันบัณฑิตพัฒนาบริหารศาสตร์ (NIDA) และการบริหารโครงการจากสมาคมนักบริหารสาธารณสุ
กระทรวงสาธารณสุข จัดอบรมหลักสูตรนักบริหารระดับสูง ปีงบประมาณ 2563 New Normal รุ่นแรก เรียนรู้ผ่านระบบออนไลน์ หลักสูตรได้รับการรับรองจาก ก.พ. โดยความร่วมมือทางวิชาการจากสถาบันบัณฑิตพัฒนาบริหารศาสตร์ (NIDA) และการบริหารโครงการจากสมาคมนักบริหารสาธารณสุข
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเปิดการอบรมหลักสูตรนักบริหารระดับสูง กระทรวงสาธารณสุข ประจําปีงบประมาณ 2563 ว่า กระทรวงสาธารณสุข ให้ความสําคัญกับการพัฒนาบุคลากรทุกระดับ โดยเฉพาะผู้บริหารระดับสูงซึ่งเป็นผู้นําองค์กรได้เรียนรู้ พัฒนาตนเอง และมีส่วนร่วมในการพัฒนาผู้อื่น ตามบทบาทหน้าที่ทางการบริหาร และการมีภาวะผู้นําในด้านการบริหารตน บริหารคน บริหารเป้าหมายทิศทาง บริหารการเปลี่ยนแปลง บริหารผลลัพธ์ และบริหารทรัพยากรที่มุ่งสู่ผลลัพธ์ เท่าทันการเปลี่ยนแปลง และพร้อมรับสถานการณ์ต่างๆ ที่อาจเกิดขึ้น ซึ่งในสถานการณ์โรคโควิด 19 ผู้บริหารหน่วยงานในสังกัด และหน่วยงานที่เกี่ยวข้อง ได้ร่วมกันบริหารจัดการต่อสู้กับการแพร่ระบาดของโรค ซึ่งต้องมีการปรับเปลี่ยนไปตามสถานการณ์ตลอด 4 เดือนที่ผ่านมา นําไปสู่การปฏิบัติของบุคลากร อสม. อย่างจริงจัง จนทําให้ขณะนี้ไม่พบผู้ติดเชื้อในประเทศมาระยะหนึ่งแล้ว
นายแพทย์สุขุมกล่าวต่อว่า ในปีนี้ ได้ปรับเปลี่ยนการอบรมเป็นการเรียนรู้ชีวิตวิถีใหม่ New Normal รุ่นแรก อบรมผ่านระบบออนไลน์ ใช้การวิดีโอคอลจากที่ทํางานตนเองในช่วงบ่าย เพื่อให้สอดคล้องกับสถานการณ์โรคโควิด 19 โดยหลักสูตรนักบริหารระดับสูง กระทรวงสาธารณสุข ได้รับการรับรองจาก ก.พ. เน้นให้ผู้เข้ารับการอบรมเป็นศูนย์กลางของการเรียนรู้ ศึกษาด้วยตนเอง เรียนรู้จากการปฏิบัติงานจริง นําบทเรียนและประสบการณ์แลกเปลี่ยนเรียนรู้กับผู้เข้ารับการฝึกอบรม โดยวิทยากรผู้ทรงคุณวุฒิจากสํานักงาน ก.พ. และความร่วมมือทางวิชาการจากสถาบันบัณฑิตพัฒนบริหารศาสตร์ (NIDA) และการบริหารโครงการจากสมาคม นักบริหารสาธารณสุข
ทั้งนี้ การฝึกอบรมครั้งนี้ ดําเนินการระหว่างวันที่ 1 มิถุนายน ถึง 11 กันยายน 2563 มีผู้เข้ารับการอบรมทั้งสิ้น 40 คน ประกอบด้วย บุคลากรในสังกัดกระทรวงสาธารณสุข 34 คน และหน่วยงานอื่น 6 คน ได้แก่ กระทรวงเกษตรและสหกรณ์ 1 คน กระทรวงแรงงาน 1 คน กระทรวงอุตสาหกรรม 1 คน สํานักงานตํารวจแห่งชาติ 1 คน และ สปสช. 2 คน
********************************* มิถุนายน 2563
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมหารือแนวทางความร่วมมือในการพัฒนาระบบไฟส่องสว่างอัจฉริยะ
วันอังคารที่ 10 กรกฎาคม 2561
รมว.ดิจิทัลฯ เป็นประธานการประชุมหารือแนวทางความร่วมมือในการพัฒนาระบบไฟส่องสว่างอัจฉริยะ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือแนวทางความร่วมมือในการพัฒนาระบบไฟส่องสว่างอัจฉริยะ โดยมี ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) และนายโยชิฮิสะ ไคนูมะ กรรมการและประธานเจ้าหน้าที่บริหาร บริษัท มินีแบ มิทซูมิ ประเทศญี่ปุ่น พร้อมคณะ ร่วมประชุมฯ ซึ่งได้มีการแลกเปลี่ยนองค์ความรู้ด้าน Internet of Things (IoT) ระบบและเครื่องมือที่จะรองรับการพัฒนาเมืองอัจฉริยะ (Smart City) ตลอดจนด้านไฟส่องสว่างอัจฉริยะ (Smart Lighting) ที่บริษัทฯ ได้คิดค้นเป็นระบบ Street Light with Wireless Network ซึ่งจะช่วยลดค่าใช้จ่ายในการดําเนินงาน ประหยัดเวลา ทั้งยังช่วยประหยัดพลังงานและรักษาสิ่งแวดล้อม รองรับการใช้งานเมืองอัจฉริยะ พื้นที่ระเบียงเศรษฐกิจพิเศษ (EEC) รวมถึงสถาบัน IoT และพื้นที่ Digital Park Thailand ด้วย เมื่อวันที่ 9 กรกฎาคม 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
*******************
รัฐบาลไทย-ข่าวทำเนียบรัฐบาล-รมว.มท. เป็นประธานมอบรางวัล “กำนัน ผู้ใหญ่บ้าน ยอดเยี่ยม ประจำปี 2562” พร้อมมอบโอวาทให้กำนัน ผู้ใหญ่บ้าน "สร้างศรัทธาจากประชาชน" ซื่อสัตย์ สุจริต เป็นที่พึ่งประชาชน
วันศุกร์ที่ 9 สิงหาคม 2562
รมว.มท. เป็นประธานมอบรางวัล “กํานัน ผู้ใหญ่บ้าน ยอดเยี่ยม ประจําปี 2562” พร้อมมอบโอวาทให้กํานัน ผู้ใหญ่บ้าน "สร้างศรัทธาจากประชาชน" ซื่อสัตย์ สุจริต เป็นที่พึ่งประชาชน
รมว.มท. เป็นประธานมอบรางวัล “กํานัน ผู้ใหญ่บ้าน ยอดเยี่ยม ประจําปี 2562” พร้อมมอบโอวาทให้กํานัน ผู้ใหญ่บ้าน "สร้างศรัทธาจากประชาชน" ซื่อสัตย์ สุจริต เป็นที่พึ่งประชาชน
เมื่อวันที่ 8 ส.ค. 62 เวลา 15.00 น. ที่ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีมอบรางวัลกํานัน ผู้ใหญ่บ้านยอดเยี่ยม ประจําปี 2562 โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายธนาคม จงจิระ รองปลัดกระทรวงมหาดไทย ร้อยตํารวจโท อาทิตย์ บุญญะโสภัต อธิบดีกรมการปกครอง พร้อมด้วยผู้บริหารกรมการปกครอง กํานัน ผู้ใหญ่บ้าน และผู้เกี่ยวข้อง ร่วมพิธีกว่า 1,000 คน
สําหรับการจัดงาน “วันกํานัน ผู้ใหญ่บ้าน” กระทรวงมหาดไทย โดยกรมการปกครอง ได้จัดขึ้นเพื่อ
น้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ได้พระราชทานกําเนิดสถาบันกํานัน ผู้ใหญ่บ้าน ซึ่งในทุกปีได้จัดให้มีการพิจารณาคัดเลือกกํานัน ผู้ใหญ่บ้านยอดเยี่ยม เพื่อยกย่องเชิดชูเกียรติกํานัน ผู้ใหญ่บ้านที่ปฏิบัติหน้าที่ด้วยความตั้งใจ เสียสละ และทุ่มเทความรู้ความสามารถในการ “บําบัดทุกข์บํารุงสุข” ให้แก่
พี่น้องประชาชนในพื้นที่ตําบลและหมู่บ้าน
โอกาสนี้ พลเอก อนุพงษ์ เผ่าจินดา ได้มอบรางวัลกํานัน ผู้ใหญ่บ้าน ยอดเยี่ยม ประจําปี 2562 ซึ่งมี
ผู้ได้รับรางวัลรวมทั้งสิ้น 262 คน แยกเป็น รางวัลกํานันยอดเยี่ยม จํานวน 129 คน โดยเป็นผู้ได้รับรางวัลครั้งแรก จํานวน 126 คน และได้รับรางวัลเป็นครั้งที่ 2 จํานวน 3 คน และรางวัลผู้ใหญ่บ้านยอดเยี่ยม จํานวน 133 คน
โดยเป็นผู้ได้รับรางวัลครั้งแรก จํานวน 128 คน และได้รับรางวัลเป็นครั้งที่ 2 จํานวน 5 คน โดยผู้ได้รับรางวัลกํานัน
ยอดเยี่ยม และรางวัลผู้ใหญ่บ้านยอดเยี่ยม จะได้รับแหนบทองคํา อาวุธปืน และเครื่องแบบปกติขาว
พลเอก อนุพงษ์ เผ่าจินดา ได้กล่าวแสดงความยินดีและให้โอวาทแก่ผู้ได้รับรางวัลกํานัน ผู้ใหญ่บ้าน
ยอดเยี่ยม ประจําปี 2562 โดยกล่าวว่า “ขอให้กํานัน ผู้ใหญ่บ้านทุกท่าน ช่วยกันสร้างศรัทธาจากประชาชนโดยการปฏิบัติหน้าที่ด้วยความซื่อสัตย์สุจริต ปฏิบัติตนให้เป็นแบบอย่างที่ดีและเป็นที่พึ่งให้กับประชาชนได้อย่างแท้จริง สถาบันกํานัน ผู้ใหญ่บ้านจะเป็นที่ยอมรับหรือได้รับศรัทธามากน้อยเพียงใด ขึ้นอยู่กับการทุ่มเทกําลังกายกําลังใจในการ “บําบัดทุกข์ บํารุงสุข” ให้เกิดแก่พี่น้องประชาชนเป็นสําคัญ”
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมชุมชนท่องเที่ยวบ้านภู ผลิตภัณฑ์ OTOP บ้านภู อ.หนองสูง จ.มุกดาหาร ขอทุกคนช่วยกันดูแลชุมชนให้สวยงามน่าอยู่-ดูแลความปลอดภัยให้นักท่องเที่ยว
วันพุธที่ 6 กุมภาพันธ์ 2562
นายกรัฐมนตรีเยี่ยมชมชุมชนท่องเที่ยวบ้านภู ผลิตภัณฑ์ OTOP บ้านภู อ.หนองสูง จ.มุกดาหาร ขอทุกคนช่วยกันดูแลชุมชนให้สวยงามน่าอยู่-ดูแลความปลอดภัยให้นักท่องเที่ยว
นายกรัฐมนตรีเยี่ยมชมชุมชนท่องเที่ยวบ้านภู ผลิตภัณฑ์ OTOP บ้านภู การสาธิตการผลิตของชุมชน 8 เผ่ามุกดาหาร และการส่งเสริมการท่องเที่ยวเมือง 3 ธรรม ระบุขอทุกคนช่วยกันดูแลชุมชนให้สวยงามน่าอยู่และดูแลความปลอดภัยให้นักท่องเที่ยว
วันนี้ (6 ก.พ. 62) เวลา 15.30 น. ณ ศูนย์การเรียนรู้ชุมชน อําเภอหนองสูง จังหวัดมุกดาหาร พลเอก ประยุทธ์ จันทร์โอชา นายกรัฐมนตรี และคณะรัฐมนตรี ได้เยี่ยมชมชุมชนท่องเที่ยวบ้านภู ผลิตภัณฑ์ OTOP บ้านภู การสาธิตการผลิตของชุมชน 8 เผ่ามุกดาหาร และการส่งเสริมการท่องเที่ยว เมือง 3 ธรรม (ธรรมะ ธรรมชาติ วัฒนธรรม)
สําหรับการส่งเสริมการท่องเที่ยวชุมชนบ้านภู หมู่ที่ 1 และหมู่ที่ 2 ตําบลบ้านเป้า อําเภอหนองสูง มีบรรพบุรุษเป็นชนเผ่าผู้ไทยที่อพยพมาจากฝั่งซ้ายของแม่น้ําโขงในปี พ.ศ. 2387 หรือกว่า 170 ปีมาแล้ว ชุมชนบ้านภูเป็นหมู่บ้านท่องเที่ยวเชิงวัฒนธรรม มีการจัดกิจกรรมเพื่อรองรับการเข้ามาเยือนของนักท่องเที่ยว อาทิ การบายศรีสู่ขวัญ การฟ้อนภูไทย การรับประทานอาหารพาแลง การเรียนรู้กระบวนการทอผ้าไหม การท่องเที่ยวที่เชื่อมโยงสถานที่ท่องเที่ยวต่าง ๆ ที่อยู่ใกล้เคียง รวมทั้งการจัดที่พักแบบโฮมสเตย์ ปัจจุบันมีการจัดตั้ง “โรงเรียน OTOP จังหวัดมุกดาหาร” เพื่อเป็นสถาบันในการ พัฒนาผู้ผลิต ผู้ประกอบการ พัฒนาสินค้าชุมชน ให้มีคุณภาพมาตรฐาน สร้างงาน สร้างอาชีพ สร้างรายได้ให้ประชาชนในพื้นที่ให้ยั่งยืน
โอกาสนี้ นายกรัฐมนตรีกล่าวถึงเรื่องการท่องเที่ยวชุมชนบ้านภูว่า ชาวภูไทยมีการฟ้อนสวยงาม การแต่งกายที่มีเอกลักษณ์ ปัจจุบันประเทศไทยมีรายได้จากการท่องเที่ยวเป็นอันดับ 1 โดยการท่องเที่ยวเชิงอนุรักษ์วัฒนธรรมเป็นสิ่งที่สอดคล้องกับพื้นฐานวิถีชีวิตความเป็นอยู่ของคนไทย ทุกคนต้องช่วยกันดูแลชุมชนของตนเองให้สวยงาม น่าอยู่ และสิ่งที่สําคัญคือความปลอดภัย เมื่อมีนักท่องเที่ยวมาในชุมชนขอให้ดูแลกันเหมือนพี่น้อง เขาจะได้กลับมาอีก ซึ่งประเทศไทยเรามีสิ่งที่เป็นเอกลักษณ์ 3 ด้าน คือ 1. มีธรรมชาติที่อุดมสมบูรณ์ สวยงาม 2. อาหารที่อร่อย 3. รอยยิ้มที่สวยงามสร้างความประทับใจต่อคนทั่วโลก ดังนั้น การถ่ายทอดวัฒนธรรม ภูมิปัญญาท้องถิ่นให้รุ่นลูกรุ่นหลานได้สืบทอดคงอยู่ต่อไปได้จึงเป็นสิ่งที่สําคัญ
จากนั้น นายกรัฐมนตรีเดินเยี่ยมชมและให้กําลังใจผู้ผลิตและจําหน่ายผลิตภัณฑ์ OTOP และชมการสาธิตการผลิตของชุมชนวัฒนธรรม 8 เผ่ามุกดาหาร โดยนายกรัฐมนตรีแนะนําให้ดูช่องทางจําหน่ายสินค้าทางออนไลน์เพื่อเพิ่มช่องทางการขาย และขอให้พัฒนาสินค้าให้ทันสมัยตรงความต้องการของตลาด
ต่อจากนั้น นายกรัฐมนตรีได้เข้าสักการะพระเจ้าใหญ่ พระประธานอายุ 112 ปีในอุโบสถวัดศรีนันทาราม และกราบนมัสการพระครูนันทโสภิต เจ้าอาวาสวัดศรีนันทาราม ก่อนเดินทางกลับกรุงเทพมหานคร
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.ร่วม 3 หน่วยงาน พณ. กษ. อต.ขับเคลื่อนการบริหารจัดการแผนการผลิตและการตลาดพืชเกษตรอย่างครบวงจร
วันพุธที่ 11 กรกฎาคม 2561
มท.ร่วม 3 หน่วยงาน พณ. กษ. อต.ขับเคลื่อนการบริหารจัดการแผนการผลิตและการตลาดพืชเกษตรอย่างครบวงจร
มท.ร่วม 3 หน่วยงาน พณ. กษ. อต.ขับเคลื่อนการบริหารจัดการแผนการผลิตและการตลาดพืชเกษตรอย่างครบวงจร
วันนี้ (11 ก.ค. 61) เวลา 14.00 น. ณ ห้องประชุมราชสีห์ กระทรวงมหาดไทย นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เป็นประธานการประชุมร่วมกับ นางจินตนา ชัยยวรรณาการ ผู้ช่วยรัฐมนตรีประจํานายกรัฐมนตรี และนายนิสิต จันทร์สมวงศ์ รองปลัดกระทรวงมหาดไทย ในการประชุมหารือการบริหารจัดการแผนการผลิตและการตลาดพืชเกษตรอย่างครบวงจร พร้อมด้วย ผู้แทนจากหน่วยงานที่เกี่ยวข้อง อาทิ กระทรวงพาณิชย์ กรมการค้าภายใน กรมเจรจาการค้าระหว่างประเทศ กรมการค้าต่างประเทศ สํานักงานนโยบายและยุทธศาสตร์การค้า กระทรวงอุตสาหกรรม สํานักงานคณะกรรมการอ้อยเเละน้ําตาลทราย กระทรวงเกษตรและสหกรณ์ สํานักงานเศรษฐกิจการเกษตร กรมส่งเสริมการเกษตร กรมส่งเสริมสหกรณ์ กรมการข้าว และ การยางแห่งประเทศไทย เข้าร่วมประชุม
โอกาสนี้ รัฐมนตรีช่วยว่าการกระทรวงพาณิชย์ ได้ชี้แจงที่มาของการประชุมในครั้งนี้ มาจากข้อสั่งการของนายกรัฐมนตรีในคราวประชุมคณะรัฐมนตรี เมื่อวันที่ 19 มิถุนายน 2561 ที่สั่งการให้กระทรวงมหาดไทยเป็นหน่วยงานหลักในการประสานงานกับหน่วยงานที่เกี่ยวข้อง เพื่อจัดทําข้อมูลเกี่ยวกับพืชเกษตรอย่างครบวงจรของ
พืชเศรษฐกิจหลัก 6 ชนิด (ได้แก่ ข้าว มันสําปะหลัง ปาล์มน้ํามัน ยางพารา อ้อย และข้าวโพด) พืชเพื่อการพาณิชย์ เเละพืชเพื่อการบริโภค โดยจะต้องแสดงให้เห็นถึงการดําเนินการที่เกี่ยวกับพืชแตละชนิดดังกล่าว ตลอดจนห่วงโซ่การผลิตตั้งแต่การเพาะปลูก การแปรรูป ไปจนถึงการจัดจําหน่าย เพื่อเป็นข้อมูลประกอบการตัดสินใจในการทําการเกษตรของเกษตรกรได้อย่างเหมาะสม
จากนั้น ผู้แทนหน่วยงานที่เกี่ยวข้องได้รายงานสถานการณ์การผลิตและการตลาดสินค้าเกษตรหลัก 6 ชนิด รวมทั้งแผนการผลิตและการตลาดของสินค้าเกษตรทั้ง 6 ชนิด ที่แต่ละหน่วยงานรับผิดชอบ ซึ่งที่ประชุมมีมติให้แต่ละหน่วยงานไปจัดทําสรุปข้อมูลพร้อมแผนการดําเนินงานรวบรวมส่งให้กระทรวงมหาดไทย เพื่อใช้เป็นข้อมูลในการบริหารจัดการและขับเคลื่อนสินค้าเกษตรในพื้นที่ทุกระดับต่อไป
นายนิสิต จันทร์สมวงศ์ ได้กล่าวเพิ่มเติมว่า กระทรวงมหาดไทยมีกลไกการบริหารจัดการสินค้าเกษตรในทุกระดับตั้งแต่ระดับจังหวัด อําเภอ และระดับตําบล ซึ่งจะต้องอาศัยความร่วมมือจากหน่วยงานที่เกี่ยวข้อง ในการวิเคราะห์ตัวเลขอุปสงค์ (Demand) และ อุปทาน (Supply) ที่ชัดเจนสอดรับกับความต้องการทั้งภายในประเทศและต่างประเทศ โดยกระทรวงมหาดไทยจะนําข้อมูลที่ได้ไปกําหนดเป้าประสงค์และแผนการผลิตผลผลิตของพืชแต่ละชนิด พร้อมทั้งวางแผนการส่งเสริมการผลิตและการบริหารจัดการในแต่ละท้องที่ให้เป็นไปตามความต้องการที่แท้จริงและเพียงพอต่อความต้องการของตลาด รวมถึงการสร้างการรับรู้ให้กับเกษตรกรในการเลือกปลูกพืชให้เหมาะสมกับความต้องการและในจํานวนที่เหมาะสม ซึ่งจะช่วยแก้ไขปัญหาสินค้าการเกษตรล้นตลาดได้ทั้งนี้ กระทรวงมหาดไทยพร้อมให้การสนับสนุนและขับเคลื่อนนโยบายของรัฐบาลให้เกิดผลสัมฤทธิ์อย่างเป็นรูปธรรม เพื่อเสริมสร้างความเข้มแข็งด้านเศรษฐกิจอย่างยั่งยืนต่อไป
รัฐบาลไทย-ข่าวทำเนียบรัฐบาล-‘เฉลิมชัย’ ลุย เพิ่มพื้นที่กักเก็บน้ำทั่วประเทศ
วันพุธที่ 28 สิงหาคม 2562
‘เฉลิมชัย’ ลุย เพิ่มพื้นที่กักเก็บน้ําทั่วประเทศ
‘เฉลิมชัย’ ลุย เพิ่มพื้นที่กักเก็บน้ําทั่วประเทศภายใน 2 ปี เร่งแก้ภัยแล้ง-ท่วม
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมโครงการพัฒนาอ่างเก็บน้ําระบบแก้มลิงแก่งน้ําต้อน อ.เมือง จ.ขอนแก่น พร้อมรับฟังบรรยายสรุปแนวทางการพัฒนาโครงการฯ ณ วัดสายราษฎร์บํารุง บ้านป่าเหลื่อม ต.ดอนช้าง อ.เมือง จ.ขอนแก่น ว่า โครงการพัฒนาแก่งน้ําต้อนเป็นโครงการแก้มลิงขนาดใหญ่ และเป็นหนึ่งในโครงการพัฒนาแก้มลิงสองฝั่งลําน้ําชี จากทั้งหมด 34 โครงการ ที่กรมชลประทานได้ดําเนินการตามแนวพระราชดําริ ตั้งแต่ปี 2539 มีพื้นที่หนองประมาณ 6,196 ไร่ ความจุประมาณ7.431 ล้าน ลบ.ม.สภาพปัจจุบันตื้นเขิน ในช่วงฤดูน้ําหลากเกิดน้ําท่วมขังพื้นที่ลุ่มต่ําบริเวณรอบหนอง ไม่สามารถเก็บกักน้ําไว้ใช้ในฤดูแล้งได้ จึงทําให้ชาวบ้าน 7 ตําบล 3 อําเภอ 33,877 คน พื้นที่การเกษตรโดยรอบกว่า 40,000 ไร่ ขาดแคลนน้ําเพื่ออุปโภค บริโภค และการเกษตรกรมชลประทานจึงเริ่มดําเนินโครงการตั้งแต่ปี 2543 วัตถุประสงค์ เพื่อให้เป็นแหล่งเก็บกักน้ําช่วยเหลือสนับสนุนการเพาะปลูกในเขตพื้นที่การเกษตร สําหรับอุปโภค-บริโภค ช่วยกักเก็บน้ําจากลําน้ําชีเมื่อประสบปัญหาฤดูน้ําหลาก และเพื่อยกระดับความเป็นอยู่และคุณภาพยชีวิตของประชาชนให้ดีขึ้น โดยมีแผนงานก่อสร้างโครงการพัฒนาแก้มลิงแก่งน้ําต้อน(ระยะที่ 1) 4 ปี 2563-2566 รวมงบประมาณ 950 ล้านบาท หากดําเนินโครงการแล้วเสร็จจะสามารถบรรเทาปัญหาอุทกภัยในช่วงฤดูฝนหรือฤดูน้ําหลาก และการขาดแคลนน้ําสําหรับการเกษตรในช่วงฤดูแล้งได้ 40,000 ไร่รวมทั้งคาดว่าสามารถเพิ่มปริมาณการเก็บกักจากปัจจุบันมีปริมาณเพียง20 ล้าน ลบ.ม. เพิ่มขึ้นเป็น 100 ล้าน ลบ.ม.ได้
นายเฉลิมชัย กล่าวต่อว่า พลเอกประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนที่ประสบปัญหาภัยแล้งในช่วงที่ผ่านมา รวมถึงกระทรวงเกษตรและสหกรณ์ที่มีภารกิจดูแลเกษตรกร จึงได้มีการเน้นให้เตรียมมาตรการระยะยาว เพื่อช่วยเหลือ ประชาชน อาทิ การเก็บกักน้ําเพิ่มกรณีฝนตก ซึ่งจะสามารถนําไปใช้ในช่วงฝนทิ้งช่วงได้ รวมถึงการขุดลอกแหล่งน้ําโดยต้องเตรียมหาพื้นที่เก็บกักน้ําให้ได้มากที่สุด ทั้งอ่างขนาดเล็ก แก้มลิง เป็นต้น รวมถึงพื้นที่หลังเขื่อนให้สร้างฝายเพิ่มน้ํา สร้างความชุ่มชื้นให้ป่าสมบูรณ์ภายใน 1-2 ปี จะต้องเพิ่มพื้นที่เก็บกักน้ําให้ได้มากที่สุด สําหรับพื้นที่ที่เสียหายไปแล้ว ขณะนี้กรมส่งเสริมการเกษตรเร่งสํารวจข้อมูลพื้นที่การเกษตรที่ได้รับผลกระทบจากภัยแล้งและฝนทิ้งช่วง เพื่อชดเชยและเยียวยาความเสียหาย พร้อมทั้งหามาตรการในการช่วยเหลือ อาทิ การปลูกพืชใช้น้ําน้อย
“จากการคาดการณ์ของกรมอุตุนิยมวิทยาช่วงเวลานี้มีลมมรสุมพัดผ่าน ทําให้มีปริมาณฝนเพิ่มขึ้น ซึ่งทําให้พื้นที่ที่ประสบภัยแล้งเริ่มผ่านวิกฤติไปได้แล้ว ขณะนี้จึงต้องมาดูว่าในแต่ละเขื่อนมีน้ําต้นทุนเท่าไรรวมถึงอ่างเก็บน้ําขนาดเล็กมีน้ําเก็บกักเพียงพอไว้ใช้ในหน้าแล้งหรือไม่ หากมีการเตรียมการและบริหารจัดการน้ําที่ดี เชื่อมั่นว่าจะมีน้ําเพียงพออุปโภค-บริโภค และการเกษตร” รัฐมนตรีว่าการกระทรวงเกษตรและสหกรณ์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ. เตือนนักท่องเที่ยวขึ้นยอดดอย ดูแลโรคประจำตัว
วันเสาร์ที่ 28 ธันวาคม 2562
สธ. เตือนนักท่องเที่ยวขึ้นยอดดอย ดูแลโรคประจําตัว
กระทรวงสาธารณสุข เตือนนักท่องเที่ยวที่มีโรคประจําตัว เช่นโรคหัวใจ ผู้สูงอายุ ขึ้นภูเขาสูง ยอดดอย ระวังโรคกําเริบ อาจหมดสติและเป็นอันตรายได้ ให้สังเกตอาการ หากหอบ หายใจไม่ออก เจ็บหน้าอก หน้ามืด จะเป็นลม ให้นั่งพักและแจ้งคนใกล้ชิด
กระทรวงสาธารณสุข เตือนนักท่องเที่ยวที่มีโรคประจําตัว เช่นโรคหัวใจ ผู้สูงอายุ ขึ้นภูเขาสูง ยอดดอย ระวังโรคกําเริบ อาจหมดสติและเป็นอันตรายได้ ให้สังเกตอาการ หากหอบ หายใจไม่ออก เจ็บหน้าอก หน้ามืด จะเป็นลม ให้นั่งพักและแจ้งคนใกล้ชิด
นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ช่วงนี้ นักท่องเที่ยวนิยมเที่ยวภูเขาหรือยอดดอย สัมผัสอากาศหนาวเย็น ซึ่งมีอากาศเบาบาง ยิ่งขึ้นที่สูงออกซิเจนก็จะยิ่งน้อยลง การหายใจแต่ละครั้งจะได้อากาศน้อยลงกว่าเดิม ทําให้เกิดอาการขาดออกซิเจนแบบไม่รู้ตัว และร่างกายทํางานหนักขึ้นเพื่อปรับตัว เช่น หัวใจเต้นเร็วขึ้น เพื่อเพิ่มปริมาณออกซิเจนในร่างกาย และอาจเกิดอาการ ตามมา ตั้งแต่อาการเล็กๆ น้อยๆ จนกระทั่งรุนแรง โดยเฉพาะผู้สูงอายุซึ่งร่างกายปรับตัวได้ไม่ดีเท่ากับคนวัยหนุ่มสาว หรือผู้ที่มีโรคประจําตัว เช่น โรคหืด โรคปอด โรคหัวใจ โลหิตจาง โรคความดันโลหิตสูง จะได้รับผลกระทบ ขอให้บอกไกด์หรือคนใกล้ชิดว่ามีโรคประจําตัวและเตรียมยาให้เพียงพอตลอดการเดินทาง หากมีอาการผิดปกติ เช่น เหนื่อยมาก หายใจหอบ หายใจไม่ออก เจ็บหน้าอก หน้ามืด เป็นลม ขอให้หยุดเดิน นั่งพัก และรีบบอกคนที่อยู่ใกล้ทันที แต่หากอาการไม่ดีขึ้นให้รีบนําส่งโรงพยาบาลใกล้ที่สุดทันที
*************************** 28 ธันวาคม 2562
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ยืนยันมีระบบ POS แบบ Online Real - time ทุกท่าอากาศยาน
วันพุธที่ 7 มิถุนายน 2560
บริษัท ท่าอากาศยานไทย จํากัด (มหาชน) ยืนยันมีระบบ POS แบบ Online Real - time ทุกท่าอากาศยาน
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม กล่าวว่า กรณีที่มีการนําเสนอข่าว บริษัท คิง เพาเวอร์ ดิวตี้ ฟรี จํากัด
ไม่ปฏิบัติตามสัญญาในเรื่องการติดตั้งระบบบันทึกยอดขายสินค้า (Point of Sale : POS) นั้น ระบบ POS ดําเนินการจัดหาโดยบริษัท ท่าอากาศยานสากลกรุงเทพแห่งใหม่ จํากัด (บทม.) ซึ่งเป็นส่วนหนึ่งของโครงการ Airport Information and Management Systems ณ ท่าอากาศยานสุวรรณภูมิ (ทสภ.) ตามสัญญาลงวันที่ 4 พฤศจิกายน 2546 และปัจจุบันได้ปรับปรุงระบบ POS ให้เป็นแบบ Online Real - time ครบทุกท่าอากาศยานแล้ว
สําหรับการจัดหาระบบ POS ไม่ได้มีวัตถุประสงค์เฉพาะเจาะจงว่าจะนําไปใช้ในกิจกรรมเชิงพาณิชย์ในรูปแบบ Master Concessionaire เช่นเดียวกับที่ดําเนินการที่ ทสภ. เนื่องจากในขณะนั้น บทม. ยังไม่ทราบแนวทางการให้สิทธิการดําเนินกิจการจําหน่ายสินค้าปลอดอากร ณ ทสภ. ว่าจะเป็นรูปแบบใด จึงจัดหาระบบ POS โดยอ้างอิงกับรูปแบบร้านค้า ณ ท่าอากาศยานดอนเมือง (ทดม.) ซึ่งเป็นร้านค้าทั่วไป ระบบ POS จึงมี Function การใช้งานแบบพื้นฐานเท่านั้น ไม่สามารถรองรับการขายแบบมีโปรโมชั่นและระบบสมาชิกของบริษัท คิง เพาเวอร์ ดิวตี้ ฟรี จํากัด ดังนั้น ทอท. จึงได้นําระบบ POS ไปใช้ในกิจการอื่นของ ทอท. เช่น การให้บริการจอดรถยนต์ เป็นต้น
ทอท. มีระบบ POS เพื่อรับทราบรายการขายของบริษัท คิง เพาเวอร์ ดิวตี้ ฟรี จํากัด มาโดยตลอด นับตั้งแต่เริ่มประกอบกิจการ โดยระบบ POS ดังกล่าวเป็นระบบที่มีความน่าเชื่อถือ หากบันทึกแล้วจะไม่สามารถแก้ไขข้อมูลได้ นอกจากนี้ ทอท. สามารถตรวจสอบข้อมูลการขายย้อนหลังได้ โดยจะเป็นข้อมูลชุดเดียวกับกรมสรรพากรใช้ตรวจสอบการชําระภาษีของ บริษัท คิง เพาเวอร์ ดิวตี้ ฟรี จํากัด
ทั้งนี้ คณะกรรมการและผู้บริหาร ทอท. ในปัจจุบันได้ให้ความสําคัญกับเรื่องนี้ โดยปรับปรุงระบบ POS ให้เป็นแบบ Online Real - time ในท่าอากาศยานทั้ง 6 แห่ง ที่อยู่ในความรับผิดชอบของ ทอท. แล้ว และเมื่อนําไปเปรียบเทียบกับรายงานยอดขายสินค้าปลอดอากรของกรมศุลกากร พบว่า ข้อมูลอยู่ในบรรทัดฐานเดียวกัน และจํานวนยอดขายถูกต้องตรงกันทุกประการ